правителство да изпълнява мандата си.
 На 1 февруари 2021 г. Soe Htut беше назначен за министър на вътрешните работи.
 21.6.2021 г.
 Министърът на вътрешните работи отговаря за полицейските сили, противопожарната служба и пенитенциарната служба на Мианмар. Функциите на Министерството на вътрешните работи обхващат националната сигурност, реда и законността. В това си качество генерал-лейтенант Soe Htut отговаря за сериозни нарушения на правата на човека, извършени от полицията на Мианмар след военния преврат от 1 февруари 2021 г., включително убийства на цивилни лица и невъоръжени протестиращи, нарушения на свободата на сдружаване и на мирни събрания, произволни арести и задържане на опозиционни лидери и мирни протестанти, както и нарушения на свободата на словото.
 Освен това като член на ДАС генерал-лейтенант Soe Htut участва пряко и е отговорен за вземането на решения относно държавните функции и следователно носи отговорност за подкопаването на демокрацията и върховенството на закона в Мианмар/Бирма. Той е пряко отговорен и за решенията за извършване на репресии, взети от ДАС, включително законодателство, което нарушава правата на човека и ограничава свободите на гражданите на Мианмар, както и за сериозните нарушения на правата на човека, извършени от силите за сигурност на Мианмар..
 37.
 Tun Tun, Naung
 (изв. още като Tun Tun Naing; изв. още като Htun Htun Naung)
 Дата на раждане: 30 април 1963 г.;
 Гражданство: Мианмар/Бирма;
 Пол: мъжки
 Генерал-лейтенант Tun Tun Naung е член на въоръжените сили на Мианмар (Tatmadaw) и преди това е бил командващ. Той е министър на граничните въпроси и член на Съвета за национална сигурност и отбрана.
 През 2013 г. Tun Tun Naung беше командващ Северното командване, контролиращ конфликта на военните сили на Бирма/Мианмар с Армията за независимостта на Качин. В този конфликт войските на Мианмар под командването на Tun Tun Naung извършват сериозни нарушения на правата на човека и на международното хуманитарно право.
 През 2017 г. Tun Tun Naung е командващият на „Бюро за специални операции No 1“. Под негово командване войските извършват жестокости и сериозни нарушения на правата на човека срещу етнически малцинства в щата Рахин по време на „операциите за прочистване“ срещу населението от общността рохингия. Тези операции започнаха на 25 август 2017 г. и включваха произволни убийства, физическо насилие, изтезания, сексуално насилие и задържане на хора от общността рохингия. Като командващ през 2013 г. и 2017 г. Tun Tun Naung носи отговорност за сериозни нарушения на правата на човека, извършени в Мианмар/Бирма.
 21.6.2021 г.
 На 1 февруари 2021 г. въоръжените сили на Мианмар (Tatmadaw), ръководени от главнокомандващия Min Aung Hlaing, организираха преврат в Мианмар, като пренебрегнаха резултатите от изборите, проведени на 8 ноември 2020 г., и свалиха демократично избраното правителство. Като част от преврата вицепрезидентът Myint Swe, изпълняващ функцията президент, обяви извънредно положение и прехвърли законодателните, изпълнителните и съдебните правомощия на държавата на главнокомандващия отбранителните служби главнокомандващ генерал Min Aung Hlaing. По време на тези събития на 1 февруари 2021 г. Tun Tun Naung прие назначение като министър на граничните въпроси в правителството на Съюз Мианмар, а с това и място в Съвета за национална сигурност и отбрана.
 Като член на правителството на Съюз